personlig træner aarhus Arkiv – Thomas Moberg
Hjem » personlig træner aarhus
Tag: personlig træner aarhus
30 minutters mistet søvn kan gøre dig overvægtig. Så få nu din søvn!
Manglende søvn bliver kædet sammen med blandt andet overvægt og diabetes, og forskerne på Weill Cornell Medical College i Qatar (af alle steder), har fundet ud af, at så lidt som 30 minutters “søvngæld” kan føre til overvægt og insulinresistens. Med andre ord påvirker det altså din forbrænding (negativt).
Samtidig er det værd at påpege, at du ikke kan “indhente” søvn i weekenderne. Mister du søvn i hverdagene, kan det føre til forstyrrelse af din forbrænding på lang sigt – og kan faktisk fremme eller fremskynde type 2 diabetes. Og det er ikke sjovt.
Ved at undgå søvngæld kan du faktisk påvirke din livvidde og forbrænding positivt. I samme vending påpeger forskerne, at fokuserer du på at få nok søvn under et vægttabsforløb, kan det gøre forskel på succes og fiasko – og derfor forsøger jeg altid at hjælpe mine klienter med at sove bedre og sætte fokus på søvn.
Den oprindelige undersøgelse viste, at de personer, som led af søvngæld i hverdagene havde en 72 % højere sandsynlighed for at være overvægtige. Det kan simpelthen ikke understreges nok, at ønsker du at tabe dig eller være sund/god ved din krop, så få din søvn.
Tilføjet: Hvor meget søvn skal du så have? 7-9 timers kvalitetssøvn hver evig eneste nat er passende for de fleste voksne mennesker. Og lad være med at tro, at du “sagtens kan klare dig” med 6 timers søvn. Det kan du ikke.
Relateret: Sov for satan, mand!, Sov dig stor og stærk og Manglende søvn kan ødelægge dit vægttab
Kilde: Newswise
søvngæld
Når vi mænd bliver gamle, har vi en tendens til at miste muskelmasse og gaine fedt – især omkring maven – hvilket ikke er ret sundt for nogen overhovedet. Heldigvis kan vi forhindre denne tendens, men det kræver, at vi letter os fra sofaen og forbliver aktive. Så er svaret til gengæld også ret simpelt: Løft vægte.
Et studie fra Harvard School of Public Health har vist, at mænd som dyrker tyve minutters daglig vægttræning oplevede en mindre stigning i “aldersrelateret” mavefedt i forhold til mænd, der udøvede tyve minutters daglig konditionstræning. En kombination af de to er dog det optimale, så vil du gerne forblive slank omkring dunken, kan du med fordel kombinere de to.
Forskerne påpeger, at livvidden er en god indikator for generel sundhed og, at kropsvægtstræning simpelthen ikke er nok, hvis du gerne vil beholde (eller øge) din muskelmasse og forhindre mavefedtet i at sætte sig. Studiet forløb over 12 år, så vi snakker altså ikke bare et 12-ugers studie. Forsøgspersoner var 40+.
“This study underscores the importance of weight training in reducing abdominal obesity, especially among the elderly,” said Frank Hu, professor of nutrition and epidemiology at HSPH and senior author of the study.
“To maintain a healthy weight and waistline, it is critical to incorporate weight training with aerobic exercise.”
Bottom line er ikke ret overraskende. Vil du gerne (for)blive sund, når du bliver ældre, bør du holde dig igang. Helst med styrketræning og lidt konditionstræning, men har du kun tid til én aktivitet, er styrketræning (med vægte) det bedste valg.
Kilde: http://www.hsph.harvard.edu/news/press-releases/weight-training-appears-key-to-controlling-belly-fat/
aldersrelateret
Brug kokosolie – det er sundt og lækkert.
Alle bør bruge kokosolie i dagligdagen af flere årsager. Kokosoliens fedtsyrer er kernesunde og kan hjælpe med vægttab, forøget hjernefunktion og en masse andet (det kan faktisk bruges som fugtighedscreme 🙂 ). Og så er kokosolie genialt til at stege i blandt andet på grund af dets høje varmestabilitet (du kan læse mere om stegeolier her).
Kokosolie består af 90 % mættet fedt, men heldigvis er mættet fedt ikke længere stemplet som værende farligt (det var da også på tide). Det mættede fedt i olien er af typen MCT (Medium Chain Triglycerides) – altså fedtsyrer i en “medium” længde. Det siger dig måske ikke ret meget, men det adskiller oliens fedtsyrer fra mange andre, der er lang-kædede. Det betyder, at de bliver omsat (metaboliseret) anderledes. De ryger direkte i leveren efter at være indtaget og bliver brugt som en hurtig energikilde (eller omdannet til ketone bodies) i stedet for kulhydrat. Du kan derfor med fordel smide lidt kokosolie i kaffen inden træning eksempelvis.
Kokosolie kan øge forbrændingen
En øget forbrænding betyder samtidig, at du forbrænder mere fedt (eller kan spise flere kalorier uden at tage på). Skifter du eksempelvis 10 gram fedt fra én fedtkilde ud med 10 gram fedt fra kokosolie, kan sidstnævnte øge din forbrænding over 24 timer. Faktisk har en undersøgelse vist, at 15-30 gram MCT kan øge dit total energiforbrug (din forbrænding) med op til 5 %, hvilket svarer til cirka 120 kalorier eller 20 gram chokolade. Det er ikke meget, men læg dertil alle de gavnlige effekter ved olien, og så er det faktisk ret godt.
Sænker din sult
Ketone bodies har en appetitregulerende effekt, hvilket kan føre til, at du spiser mindre i løbet af en dag – hvis du spiser mindre, taber du dig, så kokosolie kan altså hjælpe dit vægttab på vej.
Kokosolie kan sænke dit kolesterol
Mættet fedt, som kokosolie primært består af, kan øge mængden af HDL (det gode kolesterol) i blodet og ændre LDL (det dårlige) på den gode måde. Derudover peger nogle studier også på, at kokosolie i sig selv kan sænke det samlede og LDL kolesterol i forhold til sojabønneolie (findes det overhovedet?).
Med andre ord kan olien altså forbedre dit kolesteroltal, hvilket kan være med til at reducere risikoen for hjertekarsygdomme.
Det er en glimrende solcreme og/eller lotion
Olien kan bruges til eksempelvis solskade (det kan blokere op til 20% af solens UV-stråler) og som bodylotion. Det er sgu da smart?
Kan hjælpe dig med at smide fedtet på kroppen
Se nu begynder det at rykke. olien kan reducere din appetit og øge din forbrænding, så derfor giver det jo mening, at det hjælper dig til at tabe dig. Det skulle umiddelbart være specielt godt til at reducere fedtet omkring maven, som ofte er fedt omkring organerne (og det er meget usundt). Faktisk er der lavet studier, der viser, at ved at tilføje 30 ml kokosolie dagligt (uden ellers at ændre kost eller træning) har overvægtige mænd og kvinder reduceret deres livvidde signifikant. Tænk så på, hvad kokosolie + god kost og træning kunne gøre?
Kokosolie er med andre ord et virkelig godt fedtstof. Brug det i kaffen, brug det til at stege med eller spis det rent (det er måske lidt voldsomt, hvis du forsøger at tabe dig) – anything goes.
Dog vil jeg lige indskyde, at olien selvfølgelig indeholder rigtig mange kalorier, så hvis din vægt i forvejen er opadgående, vil du ikke begynde at tabe dig ved at spise en skefuld kokosolie dagligt. Så skal du også lave andre ændringer i kosten for at få det optimale ud af olien 🙂